stanford-oval/wikipedia huggingface dataset:
Jääkiekon Suomensarja 1962–1963
Suomensarja > Pohjoislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hermes, Kokkola | 10 | 9 | 0 | 1 | 72 | 37 | +35 | 18 |
| RU-38, Pori | 10 | 9 | 0 | 1 | 75 | 22 | +53 | 18 |
| Kärpät, Oulu | 10 | 4 | 0 | 6 | 54 | 57 | -3 | 8 |
| KaPa, Kajaani | 10 | 3 | 2 | 5 | 40 | 51 | -11 | 8 |
| Vesa, Raahe | 10 | 2 | 3 | 5 | 46 | 74 | -28 | 7 |
| Jäähaukat, Kokkola | 10 | 0 | 1 | 9 | 39 | 74 | -35 | 1 |
Uusintaottelu
| Joukkue 1 | Tulos | Joukkue 2 |
| --- | --- | --- |
| Hermes | 7-3 | RU-38 |
Suomensarja > Länsilohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| TPS, Turku | 10 | 10 | 0 | 0 | 86 | 14 | +72 | 20 |
| TuTo, Turku | 10 | 7 | 0 | 3 | 55 | 28 | +27 | 14 |
| Tarmo, Hämeenlinna | 10 | 6 | 0 | 4 | 48 | 30 | +18 | 12 |
| Jääpeikot, Valkeakoski | 10 | 5 | 0 | 5 | 45 | 53 | -8 | 10 |
| RPallo, Rauma | 10 | 2 | 0 | 8 | 34 | 84 | -50 | 4 |
| Säppi, Rauma | 10 | 0 | 0 | 10 | 19 | 84 | -65 | 0 |
Suomensarja > Etelälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| HPK, Hämeenlinna | 14 | 10 | 2 | 2 | 83 | 48 | +35 | 22 |
| Karhu-Kissat, Helsinki | 14 | 9 | 3 | 2 | 56 | 46 | +10 | 21 |
| Kiri-Pojat, Kotka | 14 | 9 | 0 | 5 | 56 | 46 | +10 | 18 |
| HP-47, Heinola | 14 | 5 | 4 | 5 | 60 | 60 | 0 | 14 |
| Tiikerit, Hämeenlinna | 14 | 5 | 2 | 7 | 46 | 54 | -8 | 12 |
| Peli-Karhut, Karhula | 14 | 6 | 0 | 8 | 47 | 47 | 0 | 12 |
Suomensarja > Itälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| WU, Varkaus | 10 | 9 | 0 | 1 | 53 | 22 | +31 | 18 |
| MP, Mikkeli | 10 | 4 | 3 | 3 | 39 | 36 | +3 | 11 |
| KalPa, Kuopio | 10 | 4 | 1 | 5 | 35 | 35 | 0 | 9 |
| Ketterä, Imatra | 10 | 4 | 1 | 5 | 30 | 39 | -9 | 9 |
| JoKP, Joensuu | 10 | 3 | 1 | 6 | 39 | 44 | -5 | 7 |
| JoPeTo, Joensuu | 10 | 1 | 3 | 6 | 27 | 37 | -10 | 5 |
Suomensarja > Nousukarsinta

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| TPS, Turku | 6 | 5 | 0 | 1 | 41 | 16 | +25 | 10 |
| Hermes, Kokkola | 6 | 2 | 1 | 3 | 20 | 25 | -5 | 5 |
| WU, Varkaus | 6 | 2 | 1 | 3 | 22 | 28 | -6 | 5 |
| HPK, Hämeenlinna | 6 | 1 | 2 | 3 | 17 | 31 | -14 | 4 |
Uusintaottelu

Kokkola
| Joukkue 1 | Tulos | Joukkue 2 |
| --- | --- | --- |
| Hermes | 2-6 | WU |
Turun Palloseura ja Warkauden Urheilijat SM-sarjaan, josta putosivat Helsingin IFK ja Tampereen Pallo-Veikot. Kokkolan Jäähaukat, Rauman Säppi, Karhulan Peli-Karhut ja Joensuun Peli-Toverit putosivat maakuntasarjaan, josta nousivat Tampereen Kisa-Toverit, Jyväskylän Palloilijat, Pohjan Haukat Kemistä ja Kajaanin Palloseura.
RU-38:n joukkue kaudella 1962–63
1787

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

4. helmikuuta – Shaysin kapina (Shays' Rebellion) Massachusettsissa epäonnistui.
25. toukokuuta – Yhdysvaltain perustuslakikonventti aloitti työnsä Philadelphiassa
8. kesäkuuta – Antonio Salierin oopperan Tarare kantaesitys Pariisin oopperassa.
19. elokuuta – Venäjän–Turkin sota syttyi.
29. elokuuta – Friedrich Schillerin näytelmän Don Karlos - Infant von Spanien kantaesitys "Hampurin tasavaltalaiskaupungissa".
17. syyskuuta – Yhdysvaltain perustuslaki valmistui.
7. joulukuuta – Delaware ratifioi Yhdysvaltain perustuslain ja siitä tuli liittovaltion ensimmäinen osavaltio.
8. joulukuuta – Isä Fermín Francisco de Lasuén perusti Mission La Purisima Concepcionin, Kalifornian yhdennentoista espanjalaisen lähetysliikkeen.
12. joulukuuta – Pennsylvaniasta toinen Yhdysvaltain osavaltio.
18. joulukuuta – New Jerseystä kolmas Yhdysvaltain osavaltio.
Antoine Lavoisier kuvasi ensimmäisenä piin ja julkaisi teoksen Méthode de nomenclature chimique.
Itävallan–Turkin sota alkoi.
William Herschel löysi kaksi Uranuksen suurinta kuuta: Titanian ja Oberonin.
Ytterbyn kylästä löytyi mustaa mineraalia, josta Johan Gadolin myöhemmin löysi yttriumiksi nimetyn alkuaineen.
Ohion alueesta muodostettiin Luoteisterritorio.
Ensimmäiset eurooppalaiset saapuivat Calgaryyn.
Hampurin väkiluku ylitti 100 000 asukkaan rajan ja tuli ajan määritelmän mukaan suurkaupungiksi.
Johann Wolfgang von Goethen teos Iphigenie auf Tauris.
Kuolleita

4. helmikuuta – Pompeo Girolamo Batoni, italialainen taidemaalari (s. 1708)
13. helmikuuta – Ruđer Josip Bošković, ragusalainen jesuiitta, matemaatikko ja luonnonfilosofi (s. 1711)
13. helmikuuta – Charles Gravier de Vergennes, ranskalainen kreivi, diplomaatti, valtiomies ja ministeri (s. 1719)
11. maaliskuuta – Elimeleh, puolanjuutalainen rabbi ja hasidismin oppi-isä (s. 1717)
30. maaliskuuta – Anna Amalia, saksalainen prinsessa ja säveltäjä, Preussin kuningas Fredrik Vilhelm I:n tytär (s. 1723)
2. huhtikuuta – Thomas Gage, brittiläinen kenraali (s. 1721)
14. huhtikuuta – Benjamin Frobisher, kanadalainen turkiskauppias (s. 1742)
11. toukokuuta – Ignazio Fiorillo, italialainen säveltäjä (s. 1715)
28. toukokuuta – Leopold Mozart, itävaltalainen säveltäjä (s. 1719)
4. kesäkuuta – Berndt Otto Stackelberg nuorempi, ruotsalainen vapaaherra ja sotamarsalkka (s. 1703)
20. kesäkuuta – Karl Friedrich Abel, saksalainen säveltäjä (s. 1723)
21. kesäkuuta – Johan Miklin, ruotsalainen urkuri (s. 1726)
23. kesäkuuta – Anton Schweitzer, saksalainen säveltäjä ja kapellimestari (s. 1735)
1. heinäkuuta – Charles de Rohan-Soubise, Ranskan marsalkka (s. 1715)
27. heinäkuuta – Anders de Bruce, suomalainen linnoitusupseeri ja maaherra (s. 1723)
1. elokuuta – Alphonsus Liguori, italialainen teologi ja taiteilija (s. 1686)
5. elokuuta – François Francoeur, ranskalainen säveltäjä ja viulisti (s. 1698)
1. syyskuuta – Agatha Lovisa de la Myle, baltiansuomalainen runoilija (s. 1724)
28. lokakuuta – Johann Karl August Musäus, saksalainen kirjailija (s. 1735)
15. marraskuuta – Christoph Willibald Gluck, saksalainen oopperasäveltäjä (s. 1714)
4. joulukuuta – Matteus Gottfried Hehl, saksalaissyntyinen Yhdysvalloissa toiminut evankelinen pappi, apulaispiispa ja virsirunoilija (s. 1705)
5. joulukuuta – Sven Lagerbring, ruotsalainen historian professori (s. 1707)
8. joulukuuta – Catharina Renaut, suomalainen kätilö (s. 1709)
21. joulukuuta – Eric Castrén, suomalainen kirkkoherra (s. 1832)
29. joulukuuta – Johan Haartman, suomalainen biologi ja lääkäri (s. 1725)
Heinrich Melchior Mühlenberg, saksalais-yhdysvaltalainen luterilainen pappi ja kirkollinen vaikuttaja (s. 1711)
Erik Westzynthius (nuorempi), suomalainen taidemaalari (s. 1743)
Mary Anne Yates, englantilainen tragedienne (s. 1728)
Tapahtumia aiheittain

Kirjallisuusvuosi 1787
Devon Aoki

| Devon Aoki |
| --- | --- |
 Devon Aoki vuonna 2008.
Henkilötiedot
Koko nimi:  Devon Edwenna Aoki
Syntynyt: 10. elokuuta 1982 (ikä 42) New York City, New York
Ammatti:  näyttelijä, malli
Näyttelijä
Aktiivisena:  2003–
Aiheesta muualla
devon-aoki.com
IMDb 
Devon Edwenna Aoki (s. 10. elokuuta 1982 New York, Yhdysvallat) on yhdysvaltalainen näyttelijä ja malli.
Lapsuus ja nuoruus

Devon Aoki syntyi New Yorkissa, mutta kasvoi Kaliforniassa ja Lontoossa. Hänen isänsä Hiroaki "Rocky" Aoki oli tunnettu japanilainen olympiatason painija sekä Benihana-ravintolaketjun perustaja. Devon Aokin äiti, Pamela Hilburger, on korusuunnittelija, jonka sukujuuret yltävät Saksaan ja Englantiin. Vanhemmat erosivat Devonin ollessa yhdeksänvuotias. Kumpikin heistä meni myöhemmin uudelleen naimisiin. Aokilla on veli Kyle ja sisar Echo, sekä lukuisia veli- ja siskopuolia, joista tunnetuin on Steve Aoki.
Aoki aloitti mallintyöt 13 vuoden ikäisenä; samana vuonna hänen kummitätinsä esitteli hänet Kate Mossille, joka auttoi nuorta lahjakkuutta alkuun tämän uralla. Moss toimitti Aokista otetun lehtikuvan brittiläiselle Storm Model Management -mallitoimistolle, joka teki 14-vuotiaan Aokin kanssa sopimuksen. Devon Aoki onkin myöhemmin ilmaissut Mossin olleen hänelle suurena apuna.
Koulussa Aoki sai hyviä arvosanoja. 16-vuotiaana hän sanoi mallintöihinsä viitaten, että miettisi luultavasti tekemisiään uudestaan, jos ei enää menestyisi koulussa. Hän ei kuitenkaan pyrkinyt mihinkään korkeakouluun, koska katsoi työskentelemisen ja matkustelun tarjoavan tutkintoa "laajemman ja syvemmän" koulutuksen.
Ura

Devon Aoki on työskennellyt useille suurille muotitaloille, kuten Lancômelle, Chanelille ja Versacelle. Hänen kuviaan on ollut lukuisien muotilehtien kansissa, i-D-lehden kannessa jopa kolmesti. Aoki on vain 162 senttimetriä pitkä, ja häntä onkin kutsuttu "maailman lyhyimmäksi supermalliksi".
Varsinkin uransa varhaisvaiheessa Aokilla oli näyttäytymisosia musiikkivideoissa, kuten Duran Duranin "Electric Barbarellassa" ja Primal Screamin "Kowalskissa".
Aokin elokuvaroolit liittyvät usein vauhdikkaisiin ja/tai runsaasti tappelukohtauksia sisältäviin elokuviin. Hänen roolisuorituksistaan ehkä tunnetuimmat ovat olleet elokuvissa Sin City, 2 Fast 2 Furious, Rosencrantz and Guildenstern Are Undead,Dead or Alive ja D.E.B.S.. 2 Fast 2 Furiousin kuvausten alkaessa Aokilla ei ollut ajokorttia ja hänen täytyi opetella ajamaan roolia varten.
Vuonna 2006 Aoki esiintyi The Killersin musiikkivideossa "Bones", jonka ohjasi Tim Burton.
Yksityiselämä

Devon Aoki asuu nykyään Los Angelesissa. Vapaa-ajalla runous on yksi hänen suurimmista intohimoistaan. Hänet on yhdistetty mediassa ainakin muusikko Lenny Kravitziin, mutta Aoki asui ilmeisesti tuolloin yksinään. Aoki avioitui James Baileyn kanssa vuonna 2011, ja heillä on kaksi lasta: kesäkuussa 2011 syntynyt poika ja helmikuussa 2013 syntynyt tytär.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 |  | Death of a Dynasty | Picasso |
| 2003 | 2 Fast 2 Furious | 2 Fast 2 Furious | Suki |
| 2004 | Pikku-Enkelit. Vaarallinen tehtävä | D.E.B.S. | Dominique |
| 2005 |  | Sin City | Miho |
| 2006 | Dead or Alive | DOA: Dead or Alive | Kasumi |
| 2007 | Rogue Assassin | War | Kira |
| 2008 |  | Mutant Chronicles | korpraali Valerie Duval |
| 2009 |  | Rosencrantz and Guildenstern Are Undead | Anna |
| 2017 |  | Double Dutchess: Seeing Double | Devon (osio "M.I.L.F. $") |
Boom Technology

| Boom Technology |
| --- | --- |

Perustettu:  2014
Toimitusjohtaja:  David Calhoun
Puheenjohtaja:  Blake Scholl
Kotipaikka:  Centennial Airport, Dove Valley, Colorado, Yhdysvallat
Toiminta-alue:  ilmailuteollisuus
Henkilöstö:  150
Kotisivu:  boomsupersonic.com
Infobox OKVirheellinen NIMI-arvo: 
Boom Technology, Inc. (kauppanimeltään Supersonic) on yhdysvaltainen yhtiö, joka suunnittelee Mach 1,7:n nopeudella kulkevaa (1 800 km/h), 55-paikkaista yliäänikonetta. Tulevan yliäänimatkustajakoneen nimeksi on valittu Overture. 2022 Boom Supersonic ilmoitti rakentavansa Overture Superfactoryn Pohjois-Carolinan Greensboron Piedmont Triadin kansainväliselle lentokentälle. Tehtaan pitäisi aloittaa Boom Overturen tuotanto 2024. Yhtiö teki koelentoja XB-1-pikkukoneella vuosina 2024–2025.
Elisabet Pfalzilainen

Elisabeth Pfalzilaisen muotokuva. Tuntemattoman taiteilijan teos vuodelta 1636.
Elisabet Pfalzilainen eli Elisabet Böömiläinen (26. joulukuuta 1618 – 11. helmikuuta 1680) oli protestanttinen Herfordin abbedissa. Hänen vanhempansa olivat Pfalzin vaaliruhtinas Fredrik V ja Elisabet Stuart, jotka valittiin lyhyeksi aikaa myös Böömin hallitsijoiksi. Elisabet oli filosofisessa kirjeenvaihdossa René Descartesin kanssa seitsemän vuotta Descartesin kuolemaan 1650 asti.
Elämä

Isänsä vallasta syöksemisen jälkeen Elisabet vietti varhaisnuoruutensa Berliinissä isoäitinsä Julianan hoivissa, jonka isä oli Vilhelm I Oranialainen ja joka antoi hänen ajatuksilleen ylevän ja hurskaan suunnan. Yhdeksän- tai kymmenvuotiaana hänet lähetettiin sisarustensa kanssa täydentämään opintojaan Leideniin Alankomaihin, missä hän opiskeli klassisia ja nykyaikaisia kieliä, taidetta, kirjallisuutta ja osoitti erityistä taipumusta filosofian opintoihin. Hän sai kutsumanimen "Kreikatar", koska hän oli hämmästyttävän perehtynyt klassisiin kieliin. Myöhemmin hän muutti Haagiin, jossa hänen vanhempansa pitivät hiljaista hovia, jota ympäröi valikoitu piiri ylhäisiä ja oppineita miehiä. Häntä suunniteltiin naitettavaksi Puolan kuninkaalle Vladislav IV Vaasalle. Koska hän oli harras protestantti, hänen sanotaan kieltäytyneen avioliitosta katolisen kuninkaan kanssa. Noihin aikoihin katolisten ja protestanttien välinen kolmikymmenvuotinen sota oli loppuvaiheissaan.
Hänen perhettään kohdanneet monet ikävyydet ehkä vahvistivat hänen päätöstään. Vuonna 1639 hän ryhtyi kirjeenvaihtoon oppineen hollantilaisen Anna Maria van Schurmanin kanssa. Hiukan myöhemmin hän tutustui René Descartesiin, joka hänen pyynnöstään ryhtyi hänen opettajakseen filosofiassa ja siveysopissa, ja vuonna 1644 Descartes omisti hänelle teoksensa Principia. Vuonna 1649 Descartes noudatti Ruotsin kuningattaren Kristiinan kutsua, mutta jatkoi kirjeenvaihtoa Elisabetin kanssa kuolemaansa asti, joka tapahtui seuraavana vuonna. Tuolloin Elizabeth palasi Heidelbergiin veljensä Kaarle I Ludvigin kanssa, joka oli nyt vaaliruhtinas, mutta veljen perhevaikeudet aiheuttivat, että Elisabet lähti pois Heidelbergistä. Ollessaan tätinsä luona Krossenissa hän tutustui Cocceiukseen, joka ryhtyi hänen kanssaan kirjeenvaihtoon ja omisti hänelle versionsa Laulujen laulusta. Cocceiuksen vaikutuksesta hän ryhtyi tutkimaan Raamattua.
Vuonna 1667 hänestä tuli Herfordin evankelisen luostarin abbedissa. Vuonna 1670 hän otti vastaan Jean de Labadien seuraajia, joiden hurskaus vetosi häneen. Myöhemmin hän oli yhteydessä kveekareihin, ja itse William Penn tuli 1677 Robert Barclayn kanssa kolmeksi päiväksi hänen luokseen. Ystävyys Penniin säilyi Elisabetin kuolemaan asti 1680, ja Penn kunnioitti hänen muistoaan teoksensa No Cross, No Crown (1682) toisessa painoksessa ylistäen hänen hurskauttaan ja hyveellisyyttään, vaatimattomuuttaan, huolehtivaisuuttaan, oikeudenmukaisuuttaan, nöyryyttään ja armeliaisuuttaan. Gottfried Leibniz vieraili Elisabetin luona 1678.
Luonne

"Teoksessaan Descartesista ja Elisabetista Léon Petit väittää että he olivat rakastuneita toisiinsa [Leon Petit, Descartes et la Princesse Elizabeth: roman d'amour vecu (Paris, 1969)]. Genevieve Rodis-Lewis on taipuvainen olemaan samaa mieltä, joskin hänen mielestään kyse ei ollut seksuaalisesta intohimosta." [A.C.Grayling, Descartes, The Life of René Descartes and Its Place in His Times (London, 2005)]
Elisabetia on kuvailtu erittäin älykkääksi naiseksi, joka puhui kuutta kieltä ja jolla oli matemaattisia kykyjä. Kirjeenvaihdossaan Descartesin kanssa hän esittää hyvin kriitisiä kysymyksiä Descartesin dualismia koskevasta filosofiasta, jossa esitetään, että ihmisen mieli ja ruumis ovat toisistaan erillisiä. Hän kysyy, miten mieli ja ruumis ovat vuorovaikutuksessa keskenään, jos ne ovat erillisiä.
Descartes ei antanut kysymykseen tyydyttävää vastausta.
Aiheesta muualla

Elisabeth Pfalzilaisen ja René Descartesin koko kirjeenvaihto. Toimittannut Jonathan Bennett. (englanniksi)
Shapiro, Lisa: Elisabeth, Princess of Bohemia The Stanford Encyclopedia of Philosophy. The Metaphysics Research Lab. Stanford University. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Belgia  Yhdysvallat  Ruotsi  Japani  Tšekki  Alankomaat 
Tieteilijät:  zbMATH 
Henkilöt:  Alankomaat  Deutsche Biographie  DDB 
Muut:  IdRef 
Elisabet Pfalzilaisen muistomerkki Herfordissa.
Boyd Rice

| Boyd Rice> Henkilötiedot |
| --- | --- |
Syntynyt: 1956
Muusikko
Taiteilijanimi:  NON
Aktiivisena:  1975–
Tyylilajit:  noise, industrial
Yhtyeet:  Scorpion Wind, Death In June, Rose McDowall, Current 93, Adam Parfrey, Albin Julius
Levy-yhtiöt:  Mute
  [ Muokkaa Wikidatassa ] [ ohje ]  
Boyd Blake Rice (s. 1956) on yhdysvaltalainen artisti ja usean alan taiteilija. Rice tunnetaan etenkin provosoivasta tyylistään.
Musiikki

Ricen ura alkoi 1970-luvulla, kun hän alkoi tehdä äänikokeiluja kaseteilla ja vinyylilevyillä. Ensimmäisten levyjen sisältö ei varsinaisesti ollut musiikkia, vaan erilaisia ääniä. Myöhemmissä Ricen levyissä on hyvin provosoivia sanoituksia.
Musiikki > Julkaisuja

| Vuosi | Julkaisu | Artisti |
| --- | --- | --- |
| 1977 | The Black Album (Boyd Rice album) | Boyd Rice |
| 1977 | Mode of Infection/Knife Ladder - 7" | NON |
| 1978 | Pagan Muzak - 7" with multiple locked grooves | NON |
| 1982 | Rise - 12" | NON |
| 1982 | Physical Evidence | NON |
| 1983 | Easy Listening For The Hard Of Hearing | Boyd Rice and Frank Tovey |
| 1987 | Blood and Flame | NON |
| 1990 | Music, Martinis and Misanthropy | Boyd Rice and Friends |
| 1991 | Easy Listening for Iron Youth - The Best of NON | NON |
| 1992 | In the Shadow of the Sword | NON |
| 1993 | Ragnarok Rune | Boyd Rice |
| 1993 | Seasons In The Sun | Spell |
| 1994 | The Monopoly Queen - 7" | The Monopoly Queen (w/ Mary Ellen Carver & Combustible Edison) |
| 1995 | Might! | NON |
| 1995 | Hatesville | The Boyd Rice Experience |
| 1996 | Heaven Sent | Scorpion Wind (w/ Douglas P. & John Murphy) |
| 1997 | God & Beast | NON |
| 1999 | Receive the Flame | NON |
| 2000 | The Way I Feel | Boyd Rice |
| 2000 | Solitude - 7" with locked grooves on B-side | NON |
| 2001 | Wolf Pact | Boyd Rice and Fiends |
| 2002 | Children of the Black Sun | NON |
| 2004 | Baptism By Fire (Live) | Boyd Rice and Fiends |
| 2004 | Terra Incognita: Ambient Works 1975 to Present | Boyd Rice/NON |
| 2004 | Alarm Agents | Death In June & Boyd Rice |
| 2008 | Going Steady With Peggy Moffitt | Giddle & Boyd |
Muuta

Rice on ollut mukana perustamassa taiteilijaryhmän nimeltä UNPOP, hän on näytellyt elokuvassa Pearls Before Swine ja tuottanut toisen elokuvan. Hän oli yksi Modern Drunkard Magazinen toimittajista. Hän on myös ollut mukana Saatanan kirkon toiminnassa ja oli sen perustajan Anton LaVeyn ystävä.
Aiheesta muualla

Kotisivut. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  MusicBrainz  Museum of Modern Art  ULAN 
Muut:  Europeana
Fuengirola

| Fuengirola |
| --- | --- |

 lippu:  vaakuna

 Fuengirola
 Koordinaatit: 36°32′30″N, 4°37′30″W 
Valtio:   Espanja
Itsehallintoalue:   Andalusia
Maakunta:   Málaga
Pinta-ala:  
 – Kokonaispinta-ala:  10,2 km²
Korkeus:  6 m
Väkiluku (2023):  85 598
Aikavyöhyke:  UTC+1
 – Kesäaika:  UTC+2
 
 http://www.fuengirola.org/ 
Infobox OKVirheellinen NIMI-arvo: 
Fuengirola on eteläespanjalainen kaupunki, joka kuuluu Andalusian autonomiseen alueeseen ja sijaitsee Välimeren rannalla Aurinkorannikon alueella. Málagan kaupungista nähden se sijaitsee noin 30 kilometriä lounaaseen.
Talous

Fuengirolan kaupungilla ei ole velkaa (2025).
Liikenne

Fuengirolasta Málagaan kulkee vuonna 1970 avattu rautatie, jolla kulkee Cercanías Málaga -lähiliikennejuna, jolla pääsee muun muassa Málagan lentoasemalle ja Málagan keskustaan.
Fuengirolassa on kalastussatama ja kalastuslaivatelakka.
Maantiede

Fuengirolan lähes kahdeksan kilometrin mittainen hiekkaranta kulkee lounaasta koilliseen. Koillisessa hieman itään kaartuen se muodostaa avaran lahden kahden kallioisen niemekkeen väliin.
Fuengirolan pohjoispuolella kohoaa tuhannen metrin korkuinen Mijasin vuori, jonka rinteessä 400 metrin korkeudessa sijaitsee Mijas, yksi Andalusian pienistä valkoisista kylistä. Hiekkarannan lounaisessa päätepisteessä laskee mereen Fuengirola-joki. Sen yläjuoksulla Fuengirolasta luoteeseen sijaitsee pieni viljelty tasanko.
Väestö

Fuengirolan asukasluku vuoden 2023 alussa oli 85 598. Kesäkuukausina Fuengirolan asukasmäärä noin kolminkertaistuu suuren turistivirran vuoksi. Fuengirolan ja Mijaksen asukasluku on yhteenlaskettuna noin 157 000 ympäri vuoden.
Fuengirolan pysyvästä rekisteröidystä väestöstä noin 25 prosenttia on taustaltaan Espanjan ulkopuolista, lähinnä eurooppalaista (mm. englantilaisia, irlantilaisia, skotteja, suomalaisia ja ruotsalaisia), mutta myös marokkolaista ja argentiinalaista. Erityisesti kesäisin kaupungissa on runsaasti lomalaisia, espanjalaisia ja ulkomaalaisia, eritoten brittejä. Alueen englanninkielinen yhteisö onkin varsin elinvoimainen.
Fuengirolalaisista (keväällä 2012) 40 prosenttia oli ulkomaalaisia, joista 4 500 asukkaaksi rekisteröityneitä suomalaisia. Kun tätä vertaa vuoden 2015 asukaslukuun, voidaan suomalaisia arvioida olevan kuutisen prosenttia kaupungin väestöstä ja näin ollen liki viisitoista prosenttia kaupungin ulkomaalaisesta väestönosasta. Vuonna 2024 arvioitiin suomalaisten asukkaaksi rekisteröityneiden määräksi 5 000, joista eläkeikäisiä parisen tuhatta.
Costa del Solin alueella arvioidaan asuvan noin 15 000–30 000 suomalaista pysyvästi eli se on yksi maailman suurimpia suomalaissiirtokuntia, talvikaudella suurlähetystön mukaan noin 25 000 - 30 000. Malagan provinssin väkiluku on liki puolitoista miljoonaa. Suomalaisasutusta on pääosin Nerjasta Nueva Andaluciaan, eli rannikolla noin 180 kilometrin matkalla. Pysyvien asukkaiden lisäksi suuri määrä suomalaisia lomailee alueella.
Nähtävyydet

Fuengirolassa on eläintarha Fuengirola Zoo. Eläimillä on paljon tilaa liikkua, ja niiden aitaukset muistuttavat eläinten luonnollista elinympäristöä. Eläintarha tunnetaan nykyään nimellä Bioparc Fuengirola. Sen vieressä on historiallinen Fuengirolan härkätaisteluareena.
Tasaisen hiekkarannan lounaisen päätepisteen lähellä sijaitsee linna, jonka rakenne on valtaosin kalifi Abd-ar-Rahman III:n hallitusajalta 900-luvulta. Roomalaiset alkoivat linnoittaa tätä 38 metrin korkuista kukkulaa. Muutaman kilometrin päässä lounaassa seisoo 25 metrin korkuinen majakka, jonka valo näkyy 18 meripeninkulman (n. 33 km) päähän. Rannikkoa pitkin oli ketju vartiotorneja.
Suomenkielisiä palveluita

Fuengirolassa, etenkin Los Pacosin ja Los Bolichesin alueilla toimii muun muassa suomalainen kahvila, baareja ja ravintoloita, kirjakauppa, ruokakauppa, parturi, autovuokraamo ja kiinteistövälitystoimistoja. Myös lääkäri- ja hammaslääkäripalvelut saa halutessaan suomen kielellä. Vuonna 1991 Fuengirolaan perustettiin yksityinen suomalainen peruskoulu Escuela Finlandesa. Koulussa alkoi lukio-opetus syksyllä 2007. Fuengirolassa ilmestyy suomenkielinen lehti, josta saa lisää tietoa alueen palvelutarjonnasta. Verkosta palveluita voi hakea Espanjanpalvelut-sivustolta. Alueella on myös suomenkielinen radiokanava. Radio Finlandia on perustettu vuonna 1990 ja on ainoa suomalainen radiokanava Espanjassa.
Fuengirolassa toimii Suomen evankelis-luterilaisen kirkon alainen Aurinkorannikon seurakunta, jolla on seurakuntakoti keskustassa sekä Pacosintupa Los Pacosissa.
Aurinkorannikon Turistikirkko järjestää talvikaudella joka sunnuntai suomenkielisen herätyskristillisen jumalanpalveluksen Fuengirolassa Skandinaviska turistkyrkan tiloissa. Turistikirkon Pacosin Majakalla järjestetään säännöllistä toimintaa.
Fuengirolaan suunnitellaan uutta suomalaista peruskoulua.
Kuvia

Kaupungintalo
Castillo de Sohail
Playa de Fuengirola
Paseo Marítimo